Na temelju članka 47. Statuta Općine Peteranec („Službeni glasnik Koprivničko-križevačke županije“ broj 6/13., 4/18., 4/20., 4/21. i 26/23. – pročišćeni tekst) i članka 4. Pravilnika o stipendiranju studenata s područja Općine Peteranec (KLASA: 604-01/21-01/01, URBROJ: 2137/12-21-1, od 13. rujna 2021. godine, KLASA: 604-01/21-01/01, URBROJ: 2137-12-02-23-2, od 13. rujna 2023. godine i KLASA: 604-01/21-01/01, URBROJ: 2137-12-02-24-3, od 26. rujna 2024. godine ), općinski načelnik Općine Peteranec dana 02. listopada 2025., raspisuje

**JAVNI NATJEČAJ**

**za dodjelu studentskih stipendija studentima s područja**

**Općine Peteranec u akademskoj godini 2025./2026.**

**I.**

 Studentske stipendije redovnim i izvanrednim studentima s područja Općine Peteranec u akademskoj godini 2025./2026., isplaćivati će se iz sredstava Proračuna Općine Peteranec.

**II.**

 Ugovor o stipendiranju studenata s područja Općine Peteranec zaključit će se sa redovnim i izvanrednim studentima sveučilišnog ili stručnog studija svih godina s područja Općine Peteranec.

**III.**

 Natječaj traje od 02.10.2025. do 17.10.2025. godine.

Na temelju provedenog Javnog natječaja Povjerenstvo sastavljeno od tri člana utvrđuje listu reda prvenstva za dodjelu studentskih stipendija studentima s područja Općine Peteranec na temelju koje općinski načelnik donosi Odluku o dodjeli studentskih stipendija.

Stipendija će se dodijeliti za cca 20 (dvadeset) studenata u iznosu 100,00 EUR mjesečno.

**IV.**

 Lista reda prvenstva za redovne i izvanredne studente utvrđuje se na temelju sljedećih kriterija:

 - vrsta studija,

 - godina studija,

 - uspjeh u prethodnom obrazovanju,

 - prihod po članu domaćinstva.

**V.**

 Za sudjelovanje u Javnom natječaju potrebno je priložiti sljedeću dokumentaciju:

1. ispunjen i potpisan obrazac prijave na natječaj,
2. potvrdu o upisu na redovni ili izvanredni preddiplomski ili diplomski studij s naznakom smjera i studijske grupe **iz koje je vidljiva godina studija u koju je student upisan akademske godine u kojoj podnosi prijavu,**
3. prijepis ocjena iz prethodne akademske godine, odnosno presliku ocjena svih razreda srednje škole kod upisa u prvu akademsku godinu, presliku svjedodžbe završnog ispita, presliku svjedodžbe o državnoj maturi i presliku potvrde o položenim ispitima državne matura – obvezni dio,
4. presliku obje strane osobne iskaznice studenta i svih članova domaćinstva koji žive ili imaju prijavljeno prebivalište na istoj adresi kao i student, odnosno uvjerenje o prebivalištu PU Koprivničko-križevačke ukoliko podaci o trajanju prebivališta nisu vidljivi iz osobne iskaznice,
5. potvrdu o ukupnim mjesečnim primanjima za sve članove domaćinstva koji žive ili imaju prijavljeno prebivalište na istoj adresi kao i student:

 **a) za zaposlene**

 – potvrda o dohotku za prethodnu godinu nadležne Porezne uprave,

 **b) za umirovljenike**

 – potvrda o dohotku za prethodnu godinu nadležne Porezne uprave,

 **c) za poljoprivrednike**

 - potvrda o dohotku za prethodnu godinu nadležne Porezne uprave,

1. dokaze o statusu iz članka 12. Pravilnika o stipendiranju studenata s područja Općine Peteranec:

 **a)** Status osobe s invaliditetom dokazuje se rješenjem nadležnog tijela,

 **b)** Status samohranog roditelja dokazuje se:

 - Izvodom iz matice umrlih (za umrlog roditelja),

 - Izvodom iz matice rođenih

 **c)** Potvrdu nadležnog tijela da u obitelji ima članova (brat ili sestra) koji su studenti ili učenici na kojoj mora biti naznačeno mjesto školovanja,

 **d)** Potvrdu nadležnog tijela da u obitelji ima članova (brat ili sestra) koji su predškolske dobi (potvrda dječjeg vrtića, a ukoliko ne polazi vrtić, presliku izvoda iz matice rođenih),

 **e)** Potvrdu nadležnog tijela da su jedan ili oba roditelja prijavljeni u evidenciji Hrvatskog zavoda za zapošljavanje,

1. potvrdu Općine o plaćenim svim dospjelim obvezama prema Općini od strane svih članova domaćinstva u kojem student živi,
2. izjavu o broju članova domaćinstva,
3. izjavu da student ne prima stipendiju iz drugog izvora,
4. za izvanredne studente potvrdu Hrvatskog zavoda za mirovinsko osiguranje (elektronički zapis o podacima evidentiranim u matičnoj evidenciji Hrvatskog zavoda za mirovinsko osiguranje) - dokaz o radnom iskustvu – izdaje Hrvatski zavod za mirovinsko osiguranje (HZMO), ne stariji od dana objave natječaja,
5. izjavu o privoli za prikupljanje i obradu osobnih podataka

**VI.**

 Prijave na Javni natječaj primaju se do **17. listopada 2025. godine.**

 Prijave na Javni natječaj dostavljaju se **isključivo u zatvorenoj omotnici** osobno u Jedinstvenom upravnom odjelu Općine Peteranec, Matije Gupca 13, Peteranec ili poštom na adresu: Općina Peteranec, Matije Gupca 13, 48321 Peteranec.

 Nepravovremene, nepotpune i nejasne prijave neće se razmatrati.

 Lista reda prvenstva i Odluka o dodjeli studentskih stipendija objavit će se na internet stranici Općine Peteranec [www.peteranec.hr](http://www.peteranec.hr) najkasnije do 17. studenoga 2025. godine.

**VII.**

 Prije sklapanja ugovora o stipendiranju studenata s područja Općine Peteranec, student je dužan dostaviti bjanko zadužnicu na iznos do 2.000,00 EUR ovjerenu kod javnog bilježnika u svrhu osiguranja vraćanja stipendije (za slučaj da ne ispuni uvjete za oslobađanje obveze vraćanja primljenog iznosa stipendije).

**VIII.**

 Pravo na dodjelu stipendije ne može ostvariti student koji u akademskoj godini za koju podnosi zahtjev za dodjelu stipendije nije upisao višu godinu studija. Utvrdi li se tijekom natječajnog postupka da su priloženi dokumenti neistiniti, postupak dodjele stipendije ili sklapanja ugovora se prekida.

**IX.**

 Ovaj Javni natječaj objavit će se na internet stranicama Općine Peteranec [www.peteranec.hr](http://www.peteranec.hr).

KLASA:604-01/25-01/02

URBROJ:2137-12-01-24-2

Peteranec, 02. listopada 2025.

 **OPĆINSKI NAČELNIK:**

 **Ivan Derdić, mag. iur., v.r.**

**PRILOŽENA DOKUMENTACIJA:**

**1.** ispunjen i potpisan obrazac prijave na Javni natječaj (obrazac se može podići u Jedinstvenom upravnom odjelu Općine Peteranec, Matije Gupca 13, Peteranec ili preuzeti na internet stranici Općine Peteranec [www.peteranec.hr](http://www.peteranec.hr));

**2.** potvrda o upisu na redovni ili izvanredni preddiplomski ili diplomski studij s naznakom smjera i studijske grupe **iz koje je vidljiva godina studija u koju je student upisan akademske godine u kojoj podnosi prijavu;**

**3.** **a) studenti koji upisuju prvu godinu studija:**

 - presliku svjedodžbi svih razreda srednje škole i završnog ispita,

 - presliku svjedodžbe o državnoj maturi,

 - presliku potvrde o položenim ispitima državne mature – obvezni dio,

**b) ostali studenti:**

 - prijepis ocjena iz prethodne akademske godine;

**4.** preslika obje strane osobne iskaznice studenta i svih članova domaćinstva koji žive ili imaju prijavljeno prebivalište na istoj adresi kao i student, odnosno uvjerenje o prebivalištu PU Koprivničko-križevačke ukoliko podaci o trajanju prebivališta nisu vidljivi iz osobne iskaznice;

**5.** potvrda o ukupnim mjesečnim primanjima za sve članove domaćinstva koji žive ili imaju prijavljeno prebivalište na istoj adresi kao i student:

 **a) za zaposlene**

 – potvrda o dohotku za prethodnu godinu nadležne Porezne uprave,

 **b) za umirovljenike**

 – potvrda o dohotku za prethodnu godinu nadležne Porezne uprave,

 **c) za poljoprivrednike**

 - potvrda o dohotku za prethodnu godinu nadležne Porezne uprave,

**6.** dokazi o statusu iz članka 12. Pravilnika o stipendiranju studenata s područja Općine Peteranec:

 **a)** Status osobe s invaliditetom dokazuje se rješenjem nadležnog tijela,

**b)** Status samohranog roditelja dokazuje se:

- Izvodom iz matice umrlih (za umrlog roditelja),

- Izvodom iz matice rođenih

**c)** Potvrda nadležnog tijela da u obitelji ima članova (brat ili sestra) koji su studenti ili učenici na kojoj mora biti naznačeno mjesto školovanja,

 **d)** Potvrda nadležnog tijela da u obitelji ima članova (brat ili sestra) koji su predškolske dobi (potvrda dječjeg vrtića, a ukoliko ne polazi vrtić, presliku izvoda iz matice rođenih),

 **e)** Potvrda nadležnog tijela da su jedan ili oba roditelja prijavljeni u evidenciji Hrvatskog zavoda za zapošljavanje,

**7.** potvrda Općine o plaćenim svim dospjelim obvezama prema Općini od strane svih članova domaćinstva u kojem student živi;

**8.** izjava o broju članova domaćinstva (obrazac se može podići u Jedinstvenom upravnom odjelu Općine Peteranec, Matije Gupca 13, Peteranec ili preuzeti na internet stranici Općine Peteranec [www.peteranec.hr](http://www.peteranec.hr));

**9.** izjava da student ne prima stipendiju iz drugog izvora (obrazac se može podići u Jedinstvenom upravnom odjelu Općine Peteranec, Matije Gupca 13, Peteranec ili preuzeti na internet stranici Općine Peteranec [www.peteranec.hr](http://www.peteranec.hr)); ;

**10.** za izvanredne studente potvrda Hrvatskog zavoda za mirovinsko osiguranje (elektronički zapis o podacima evidentiranim u matičnoj evidenciji Hrvatskog zavoda za mirovinsko osiguranje) - dokaz o radnom iskustvu – izdaje Hrvatski zavod za mirovinsko osiguranje (HZMO), ne stariji od dana objave natječaja;

**11.** izjava o privoli za prikupljanje i obradu osobnih podataka (obrazac se može podići u Jedinstvenom upravnom odjelu Općine Peteranec, Matije Gupca 13, Peteranec ili preuzeti na internet stranici Općine Peteranec [www.peteranec.hr](http://www.peteranec.hr)).